**5-та седмица – 11.10.2025**

***Домашна работа***

Скъпи родители,

Днес с Вашите деца си припомнихме разликите между звук и буква, видовете и подредбата на гласни, съгласни и специални звукове в българския език. В тетрадката за работа в клас имат записани определения, които трябва да знаят. Там също ще намерите и диктовката, която направихме с тях. В края на този документ ще оставя текстът за проверка. Моля ***диктовката да бъде преписана с нанесените поправки правилно в тетрадките.***

В Учебната тетрадка да попълнят на ***страница 14, упражнение 1 и на страница 15, упражнения 4 и 6***, за да упражнят писането си.

Макар и вече по-смели и сигурни в знанията си, моля помагайте на децата си там, където се затруднят. Подканете ги сами да прочетата условията на задачите. Напомняйте им да пишат старателно и четливо, използвайки молив. Ако сгрешат, могат да изтрият с гума, но нека това е възможно най-рядко.

„Гузен негонен бяга“

Народна приказка

Диктовка

В едно село на някой си работен човек откраднали всичките пари. Събрали се жителите на цялото село на големия мегдан и взели да умуват как да уловят наглия крадец.